OpenLLM-France/wikimedia huggingface dataset:
# A Present for Everyone

A Present for Everyone és el segon àlbum d'estudi de la banda de Pop rock britànica, Busted. va ser lliurat el 2003 per Universal Island Records i va arribar al número 2 de la UK Albums Chart. Va tornar-se un triple album platini amb més d'un milio de vendes.

## LLista de pistes

* "Air Hostess" (3:57) (James Bourne, Tom Fletcher, Charlie Simpson, Matt Willis)
* "Crashed the Wedding" (2:39) (Bourne, Fletcher)
* "Who's David?" (3:31) (Bourne, Fletcher)
* "She Wants to Be Me" (3:23) (Bourne, Christy, Edwards, Simpson, Spock, Willis)
* "3am" (3:39) (Bourne, Christy, Edwards, Simpson, Spock, Willis)
* "Falling for You" (3:01) (Simpson, Bourne, Fletcher)
* "That Thing You Do" (3:24) (Bourne, Fletcher, Simpson)
* "Over Now" (3:53) (Bourne, Fletcher)
* "Fake" (3:25) (Chambers, Power, Willis)
* "Meet You There" (3:06) (Bourne, Simpson)
* "Why" (4:47) (Simpson)
* "Loner In Love" (3:57) (Bourne, Fletcher)
* "Better Than This" (3:55) (Chambers, Power, Willis)
* "Can't Break Thru" (4:13) (Bourne, Raphael)
* "Nerdy" (3:45) (Bourne, Fletcher, Simpson)

## Importació Japonesa

* "Air Hostess" (3:57)
* "What I Go To School per [Steve Power Mix]" (6:45)
* "Crashed The Wedding" (2:39)
* "Who's David? [Single Version]" (3:19)
* "She Wants To Be Me" (3:23)
* "Teenage Kicks" (2:59)
* "Falling 4 You" (3:01)
* "Thunderbirds" (3:39)
* "That Thing You Do" (3:24)
* "Meet You There" (3:06)
* "Nerdy" (3:45)

## Importació de Hong Kong
### CD

* "Air Hostess" (3:57)
* "Crashed the Wedding" (2:39)
* "Who's David?" (3:31)
* "She Wants to Be Me" (3:23)
* "3am" (3:39)
* "Falling for You" (3:01)
* "That Thing You Do" (3:24)
* "Over Now" (3:53)
* "Fake" (3:25)
* "Meet You There" (3:06)
* "Why" (4:47)
* "Loner In Love" (3:57)
* "Better Than This" (3:55)
* "Can't Break Thru" (4:13)
* "Nerdy" (3:45)

### DVD

* Crashed The Wedding (Video)
* What I Go To School For (Video)
* You Said No (Video)
* Year 3000 (Video)
* Sleeping With The Light On (Video)

## Posició a les llistes
### Albums

| Any | CLLista | Posició |
| 2003 | Danish Albums | #33 |
| 2003 | Irish Albums | #9 |
| 2003 | UK Top 75 Albums | #2 |

### Senzills (singles)

| Any | LLista | Senzill | Posició |
| 2003 | UK Singles Top 75 | "Crashed the Wedding" | #1 |
| 2004 | UK Singles Top 75 | "Who's David" | #1 |
| 2004 | UK Singles Top 75 | "Air Hostess" | #2 |
| 2004 | UK Singles Top 75 | "3am"/"Thunderbirds Are Go!" | #1 |
| 2004 | UK Singles Top 75 | "She Wants to Be Me" | Not eligible |

## Referències

* ↑ αCharts.us
* ↑ «El lloc web oficial de Busted». Arxivat de l'original el 2011-09-29. [Consulta: 3 febrer 2021].
# David Chan

David Chan (San Diego, maig de 1973) és un violinista i director d'orquestra estatunidenc.
Chan ha estat concertista de l'Orquestra de l'Òpera Metropolitana. Des del 2016, és director de l'Orquestra Montclair i des de 2018 ocupa el càrrec de director musical de la Camerata Nocturna. La temporada 2018-19 va debutar a la direcció de Carnegie Hall i va viatjar a Europa per actuar amb l'Real Orquestra Filarmònica de Lieja i l'Orquestra Dijon Bourgogne, entre d'altres.
Gràcies al seu sogre es va interessar pel vi. Aquest interès el va portar a reunir-se amb Bernard Hervet, conseller delegat de Maison Faiveley, i Aubert de Villaine del Domaine de la Romanee-Conti. La seva trobada va donar lloc a la fundació del Festival Musique et Vin au Clos Vougeot que es celebra a la regió de Borgonya, festival del qual Chan és el director musical.

## Enregistraments

* David Chan: La Campanella
* Beethoven: Concert per a violí (Park Avenue Chamber Symphony, David Bernard, director)
* Grans duos per a violí i violoncel (amb Rafael Figueroa, violoncel·lista)

## Referències

* ↑ https://www.stokowski.org/Principal_Musicians_Metropolitan_Opera.htm
* ↑ «Còpia arxivada». Arxivat de l'original el 2019-09-19. [Consulta: 7 gener 2021].
* ↑ http://camerata-notturna.org/news/david_chan_music_director
* ↑ Rosi Hanson, "My Passion For Wine," Decanter.com (Jan. 16, 2009).
* ↑ "International Violin Competition of Indianapolis Laureates, 1994 competition: David Chan". Archived from the original on 2012-02-14. Retrieved 2012-12-03
* ↑ Eric Asimov, "The Pour: He Can Bring the Wine and the Music," New York Times (Nov. 19, 2008), p. D6.

## Enllaços externs

* «David Chan» (en anglès americà). [Consulta: 1r març 2022].
# Bishōnen

Bishōnen (美少年, literalment, "noi atractiu") és un terme japonès per a referir-se al gènere de manga en el qual els protagonistes són nois formosos. És un gènere dedicat a les noies.

## Vegeu també

* Bishōjo

## Referències

* ↑ «Nous termes en estudi (24/10/2013)». TERMCAT, 22-10-2013.
# Şıra

Şıra és una beguda turca tradicional feta amb raïms fermentats. Es beu especialment acompanyant l'İskender.

## Referències

* ↑ Heath W. Lowry. Fifteenth Century Ottoman Realities: Christian Peasant Life on the Aegean Island of Limnos. Eren, 2002. ISBN 978-975-7622-89-5.

## Vegeu també

* Boza
* Şalgam suyu
# Crystal River

Crystal River és una població dels Estats Units a l'estat de Florida. Segons el cens del 2000 tenia 3.485 habitants.

## Demografia

Segons el cens del 2000, Crystal River tenia 3.485 habitants, 1.498 habitatges, i 927 famílies. La densitat de població era de 236,1 habitants per km².
Dels 1.498 habitatges en un 21,8% hi vivien nens de menys de 18 anys, en un 48% hi vivien parelles casades, en un 10,5% dones solteres, i en un 38,1% no eren unitats familiars. En el 32% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,68.
Per edats la població es repartia de la següent manera: un 19% tenia menys de 18 anys, un 5,2% entre 18 i 24, un 20,9% entre 25 i 44, un 27,2% de 45 a 60 i un 27,6% 65 anys o més.
L'edat mediana era de 48 anys. Per cada 100 dones de 18 o més anys hi havia 87,8 homes.
La renda mediana per habitatge era de 37.207 $ i la renda mediana per família de 47.250 $. Els homes tenien una renda mediana de 39.357 $ mentre que les dones 25.417 $. La renda per capita de la població era de 25.866 $. Entorn del 3,5% de les famílies i el 9,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crystal River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Crystal River». American Fact Finder. Oficina del Cens dels Estats Units, 12-01-2010.
# Casa Guillamet

La Casa Guillamet és un edifici del municipi de Figueres (Alt Empordà) que forma part de l'Inventari del Patrimoni Arquitectònic de Catalunya.

## Descripció

Edifici situat al centre històric de la ciutat, a davant de l'arxiu municipal. Casa cantonera, amb dues façanes, respectant un xamfrà, formant un conjunt ordenat per balcons als extrems i tribunes (miradors) a la cantonada. Això es repeteix en els tres pisos. Entre balcons i tribunes hi ha finestres horitzontals. Està cobert per terrassa. Els acabats exteriors són amb arrebossat pintat i destaca un acurat disseny de les reixes dels balcons i la terrassa. La planta baixa està dedicada a un comerç, deteriorada pel recobriment de la façana amb elements estranys al conjunt (empit de ceràmica i pedra artificial a la planta baixa).

## Referències

* ↑ «Casa Guillamet». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Ángeles Gasset

Ángeles Gasset de las Moreras (Madrid, 9 d'agost de 1907 - 31 de març de 2005) va ser una pedagoga i professora espanyola, cofundadora, juntament amb Jimena Menéndez Pidal i Carmen García del Diestro, del Col·legi Estudio de Madrid.

## Biografia

Neta del periodista fundador de El Imparcial, Eduardo Gasset i Artime, i filla del també periodista i polític liberal, José Gasset i Chinchilla, es va incorporar a l'Institut-Escola el mateix any de la seva creació, 1918, i va cursar-hi tot el batxillerat. La influència que en ella va exercir el model educatiu del centre va marcar la seva ulterior trajectòria. Després de graduar-se en magisteri, va tornar a l'Institut-Escola per completar la seva formació de mestra infantil de la mà de María de Maeztu i María Goyri. Allí va conèixer i va forjar amistat amb Jimena i Carmen García. La Guerra Civil va desmuntar l'Institut-Escola i gairebé tot el que havia estat, i ella va passar un temps en l'exili a França a casa del seu cosí, el filòsof José Ortega y Gasset. Juntament amb Jimena i Carmen, va aconseguir crear un model alternatiu a l'educació de la dictadura franquista, el Col·legi Estudio de Madrid, hereu, en la mesura que era possible dins de l'Espanya franquista, de l'Institut-Escola i de la "Institución Libre de Enseñanza".
El model oferia una avaluació contínua de l'alumnat i una educació activa. Ángeles Gasset hi va treballar gairebé cinquanta anys, temps en el qual va tenir ocasió de participar en la formació de molts altres pedagogs. Les seves inquietuds la van portar a participar en molts projectes pioners en la seva època, com les representacions de marionetes, que ella mateixa manejava amb destresa, com a forma d'incorporar, per exemple, textos de Rafael Alberti Merello a l'educació infantil. Durant una visita a Conca en la seva joventut, va quedar atrapada per la ciutat i el paisatge. Allí va comprar una casa per on van passar cineastes com Antonio Saura i pintors com Fernando Zóbel, a més de molts estudiants i professors estrangers, singularment nord-americans. També a la província de Conca, es va proposar i va aconseguir mobilitzar tots els amics que tenia, que eren molts, per reunir fons i rehabilitar l'Església de la Nativitat de La nostra Senyora, a Arcas (Conca).

## Referències

* ↑ Elvira Ontañón «Ángeles Gasset, fundadora del colegio Estudio». El País, 01-04-2005 [Consulta: 25 juny 2013].
* ↑ Luis Vázquez de Castronn «Ángeles Gasset, in memoriam». El País, 03-04-2005 [Consulta: 25 juny 2013].
* ↑ «Centenario de Ángeles Gasset de las Morenas». Boletín del Colegio Estudio, 13, 2007, pàg. 3-6. ISSN 1575-0485.
# Barbus huguenyi

Barbus huguenyi és una espècie de peix cipriniforme de la família dels ciprínids.

## Morfologia

Els mascles poden assolir els 5,3 cm de longitud total.

## Distribució geogràfica

Es troba a Guinea i Libèria.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)
* ↑ Bigorne, R. i C. Lévêque, 1993. Description de deux nouveaux Barbus (Cyprinidae) de la région du Mont Nimba en Guinée et au Liberia. Cybium 17(1):63-70.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Accra Great Olympics FC

L'Accra Great Olympics Football Club és un club de futbol de la ciutat d'Accra, Ghana.

## Palmarès

* Lliga ghanesa de futbol:
** 1970, 1974
* Copa ghanesa de futbol:
** 1975, 1983, 1995

## Referències

* ↑ «Bolga Allstars, Olympics, Tema Youth Relegated». [Consulta: 31 desembre 2017].
* ↑ «Ghana - List of Champions». rsssf.com. [Consulta: 24 març 2018].
* ↑ «Ghana - List of Cup Winners». rsssf.com. [Consulta: 24 març 2018].
# Dobele

Dobele (alemany: Doblen, rus: Доблень) és un poble del municipi Dobele a Letònia, a la regió històrica de Semigàlia. Es troba prop del centre del país a la riba del riu Bērze. Va obtenir els drets de ciutat el 1917 emtres formava part de la Governació de Curlàndia durant l'ocupació alemanya de la Primera Guerra Mundial.

## Història

El primer registre històric de Dobele es remunta a 1254, però, en aquella època només era una fortalesa de fusta que va ser destruïda durant la Guerra d'Independència Semigaliana (1279-1290), fase final de les Croades bàltiques a Letònia. En aquest lloc, es va erigir un nou castell de pedra el 1335 al voltant del qual va començar a créixer un petit assentament. Les ruïnes de la fortalesa encara són visibles i estan sent restaurades. Es va construir una església el 1495 i finalment la fortalesa es va convertir en el mercat local. Durant el segle xvii, sota el mandat del duc Jacob Kettler, van aparèixer un molí d'aigua, una serradora i una productora de vinagre. El 1927 la línia de ferrocarril Jelgava - Liepāja connectava la població amb altres viles importants el que va produir un important desenvolupament a la zona.

## Demografia

En tot el municipi en 2009 vivien 24.521 persones. La superfície del municipi té uns 889,7 kilòmetres quadrats,
Residents a Dobele per ètnia
Letons
75.5%
Russos
14%
Belarussos
3.3%
Lituans
2.3%
Ucraïnesos
1.8%
Polonesos
1.5%
Altres
1.6% :

## Residents coneguts

* Viktors Ščerbatihs, medallista olímpic
* Lauris Reiniks, músic.
* Alexei Kudrin, Ministre d'Economia de Rússia.
* Kristaps Abimeicevs, estrella de Floorball.

## Referències

* ↑ «Pilsēta». Dobeles pilsētas dome. [Consulta: 5 març 2008].
* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-02-05. [Consulta: 8 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2014-02-07. [Consulta: 8 gener 2015].

## Vegeu també

* Localitats de Letònia
# Bloc de notes

Bloc de notes (en anglès: Notepad ) és un editor de text inclòs en els sistemes operatius de Microsoft des 1985. La seva funcionalitat és molt simple. Algunes característiques pròpies són:
* Inserció d'hora i data actual prement F5, en format "HH: MM DD / MM / AA".
* Inserció d'hora i data actual si el document comença per ".log".
* Ajust de línia.
* Possibilitat d'exportar a qualsevol format de text no formatat (molt útil com a recurs d'emergència per programar).
És l'equivalent a Windows de l'editor de MS-DOS edit.
L'extensió per defecte d'aquest editor és *. txt.

## Vegeu també

* Editor de text
* WYSIWYG
* WYSIWYM

## Enllaços externs

* Utilitza el Bloc de notes per recuperar les teves dades Arxivat 2017-08-02 a Wayback Machine.
# Şükrü Saracoğlu Stadyumu

El Şükrü Saracoğlu Stadyumu és un estadi de futbol situat al barri de Fenerbahçe del districte i municipi de Kadıköy, pertanyent a la Província i Gran Municipalitat d'Istanbul, Turquia. Va ser inaugurat el 1908 i ha estat renovat entre 1999 i 2006, per la qual cosa va augmentar la seva capacitat d'espectadors. Des de 2006 té el nom de Şükrü Saracoğlu, un antic president del Fenerbahçe SK. És el primer estadi a Turquia dissenyat seguint la normativa vigent de la Federació Internacional de Futbol (FIFA). En aquest estadi disputa com a local els seus partits l'equip de futbol del Fenerbahçe SK.
El Şükrü Saracoğlu Stadyumu ha passat per un procés de reconstrucció integral, que consistia en la destrucció i demolició de cada suport principal per a ser reconstruït posteriorment, de manera escalonada. Aquest tipus d'estadi sembla únic a Turquia. La secció VIP pot albergar fins a 11.000 espectadors. Aquesta capacitat inclou la de les llotges, equipades amb TV, internet, àrea de treball, instal·lacions i molts altres luxes, primers en la seva classe a Turquia. La capacitat total de l'estadi és de 50,509 espectadors. S'hi va jugar la final de la Copa de la UEFA 2008-2009.

## Enllaços externs

* Pàgina del Şükrü Saracoğlu Stadyumu
* Foto de satel·lit del Şükrü Saracoğlu Stadyumu
# Can Diví (urbanització)

Can Diví és una antiga urbanització actualment integrada en el nucli urbà de l'Ametlla del Vallès, al Vallès Oriental.
Està situat a l'extrem sud del nucli urbà, al sud del barri de Can Camp, i a la dreta del torrent de Can Reixac. La seva principal artèria és l'Avinguda de l'Onze de Setembre.
Pren el nom de la masia de Can Diví, en terres de la qual es va obrir aquest barri, que tot i estar integrat en la trama urbana de la població, manté la tipologia d'una urbanització.

## Enllaços externs

* Institut Cartogràfic de Catalunya
# Ángeles Huerta González

Ángeles Huerta González (Gijón, 1974) és una directora de cinema i guionista coneguda pel seu treball en el documental Esquece Monelos. Viu en Galícia des de l'any 2002.

## Trajectòria

Doctora en Literatura Comparada per la Universitat d'Oviedo. Va estudiar direcció cinematogràfica en la Met Film School de Londres, tapa en la qual va participar en el rodatge dels curtmetratges Normal people i The Fetch.
Es va estrenar com a directora de llargmetratges amb la pel·lícula Esquece Monelos, el documental gallec més premiat l'any 2017. L'obra va rebre el Premi Maestro Mateo en la categoria de Millor Documental, Millor Direcció de Fotografia (Jaime Pérez) i Millor Muntatge (Sandra Sánchez). També va obtenir l'Esment Especial del Jurat del certamen Documentamadrid. També va ser finalista als Premis Feroz de 2016 en la categoria Millor Documental.
El 2002 va dirigir el llargmetratge de ficció O corpo aberto. una pel·lícula de terror basada en la narració Lobosandaus, que forma part del llibre de contes Arraianos publicat per Xosé Luís Méndez Ferrín. La pel·lícula es va estrenar la tardor de 2022. Va ser la gran guanyadora de la 21a edició dels Premis Mestre Mateo en obtenir els premis a la millor pel·lícula, millor directora, millor guió, millor actor, millor actor secundari, millor direcció artística, direcció de producció, música original, so, fotografia i maquillatge.

## Obres
### Curtmetratges

* Corredor (2009)
* Io ti ailoviu (amore ossoleto) (2011)
* Normal People (a smartphone tragedy) (2013)
* Roma è troppo lontana (2013)
* The Fetch (2014)
* Próxima estación, San Sadurniño (2017)
* A nena azul (2018). Coguionista.

### Llargmetratges

* Esquece Monelos (2017)
* O corpo aberto (2022)

## Referències

* 1 2 «Biografía de Ánegles Huerta - Departamento de Bibliotecas y Documentación del Instituto Cervantes». [Consulta: 2 desembre 2021].
* ↑ «Esquece Monelos | CRTVG» (en gallec). [Consulta: 2 desembre 2021].
* ↑ «LA DIRECTORA». Arxivat de l'original el 2020-08-04. [Consulta: 2 desembre 2021].
* ↑ «"Esquece Monelos"» (en castellà), 08-11-2017. [Consulta: 2 desembre 2021].
* ↑ «El documental «Esquece Monelos» recuerda la historia del barrio» (en castellà), 09-12-2019. [Consulta: 2 desembre 2021].
* ↑ «Olvida Monelos - DOCUMENTAMADRID 2017». [Consulta: 2 desembre 2021].
* ↑ , <https://www.filmaffinity.com/es/film690408.html>
* ↑ «Rodaxe na fronteira portuguesa de 'O corpo aberto'» (en gallec). [Consulta: 2 desembre 2021].
* ↑ «Ángeles Huerta rueda el largometraje 'O corpo aberto' | Cine y Tele» (en espanyol europeu). [Consulta: 2 desembre 2021].
* ↑ «A Cuarta Parede - Entrevista a Ángeles Huerta». Arxivat de l'original el 2019-06-26. [Consulta: 27 març 2023].
* ↑ RTVE. «Comienza el rodaje de 'O corpo aberto', película participada por RTVE» (en castellà), 11-11-2021. [Consulta: 11 novembre 2021].
* ↑ ‘O corpo aberto’, de Ángeles Huerta, se alza con una docena de premios Mestre Mateo 2023, La Opinión de A Coruña, 12 de març de 2023

## Enllaços externs

* Ficha personal en CREA (Asociación de Profesionales de la Dirección y Realización de Galicia) Arxivat 2019-04-15 a Wayback Machine.
# Barranc Gros (Mont-rebei)

El Barranc Gros, és un dels barrancs dels territoris de Castissent, dins de l'antic terme de Fígols de Tremp, actualment inclòs en el terme municipal de Tremp, al Pallars Jussà, i Sant Esteve de la Sarga. El seu naixement, però, és en terme de Castell de Mur (antic terme de Mur, i posteriorment fa de termenal entre Sant Esteve de la Sarga i Tremp. El tram final discorre ja totalment pel terme de Sant Esteve de la Sarga, de la mateixa comarca.
Es forma a 751 m. alt. per la confluència de dos barrancs: el del Comunalet, que baixa des del sud, i el de la Plana, que ho fa des del sud-est. El lloc és just a llevant del Mas de Falset, que pertany al Meüll. Des d'aquell lloc va baixant de primer cap al nord-oest, fins que arriba al lloc on rep per la dreta l'afluència del barranc d'Eloi, al qual s'acaba d'ajuntar el barranc del Meüll. En aquest lloc el barranc Gros emprèn la direcció de ponent, que segueix de forma sinuosa, i arriba a la masia de Casa Auberola, amb l'església de Santa Margarida. Continua el barranc Gros cap a ponent, i entra en el terme municipal de Sant Esteve de la Sarga, rep per la dreta l'afluència del barranc de Francisquet, i passa pel Racó de Miravet, sota la Coma de Miravet i el Tossal de Canelles. En aquest lloc rep per la dreta el barranc de l'Abeurador.
Al cap de poc, superat el Tossal de Canelles, rep per la dreta el barranc de Canelles, que baixa dels contraforts de llevant de la Serra del Batlle, i al cap de poc, per l'esquerra, el barranc de les Marrades, que ve de la zona de Castellnou de Montsec. Poc després, encara per l'esquerra, hi arriba el barranc de Joan Mai, que també ve del nord-oest de Castellnou de Montsec. El barranc fa alguns retombs importants, però sense perdre del tot la direcció de ponent, i arriba as peus del Serrat de Castissent, on rep per la dreta el barranc de Cantillons, que marca la seva vall entre la Serra del Batlle, a llevant, i el Tossal de l'Aleixó i la Pica Moixó a ponent.
El barranc emprèn un tros la direcció sud-oest, fins que troba, per l'esquerra, el barranc del Molar, i el barranc Gros comença un tram en què va sempre cap a ponent, però fent uns grossos meandres. És just el lloc on comença la zona de Mont-rebei. Passa sota el Solà de Mont-rebei, i rep per l'esquerra el barranc de la Clua, just poc abans d'arribar a la cua del pantà de Canelles, quan porta aigua.

## Enllaços externs

* Institut Cartogràfic de Catalunya
# Alcatraz

«Alcatraz» té aquests significats:
* Arquitectura: Presó d'Alcatraz, presó situada a la badia de San Francisco, a Califòrnia.
* Zoologia: Scinax alcatraz, espècie de granota endèmica del Brasil.